Id-Deputat Parlamentari Laburista Jean Claude Micallef qal li kien telaq mill-Partit Nazzjonalista għax ma ħassx li hu postu fejn ikun hemm l-għira, il-mibegħda u l-ħdura politika. Dan qalu hu u jiddibatti ma' Dr Roselyn Borg Knight mill-Partit Nazzjonalista fuq il-programm ta' Prof. Andrew Azzopardi fuq 103 Malta's Heart . Prof. Azzopardi beda d-diskussjoni billi staqsa lil Micallef għaliex qasam il-kamra u ngħaqad mal-Partit Laburista wara snin jimmilita fi ħdan il-Partit Nazzjonalista, bi rwol ewlieni anke fil-midja Nazzjonalista. Micallef wieġeb illi żmienu fuq Net TV kien żmien sabiħ u ma jistax jinsieh, iżda bl-istess mod ma jistax jinsa n-nuqqas ta' rispett u n-nuqqas ta' lealtà reċiproka min-naħa tal-PN, u l-agħar ħaġa għalih – l-għira, il-mibegħda u l-ħdura politika. Stqarr li fejn jirrenjaw dawn it-tlieta ċertament mhuwiex postu. Kien għalhekk li hu nfatam minn mal-Partit Nazzjonalista u ngħaqad mal-Partit Laburista, anke b'inkoraġġiment mill-Mexxej ta' dak iż-żmien, Joseph Muscat. Qal ukoll li l-mixja politika tiegħu qatt ma qiesha fuq dak li għamlu ta' qablu. Minkejja li familtu hija Laburista huwa xorta waħda kien fil-Partit Nazzjonalista u ħadem għal dak li emmen fih hu. Faħħar, iżda, il-prinċipji tal-PL li qal li huma ugwali għall-prinċipji li jħaddan hu. Żmien Micallef fil-PN Awdjo: "Ilu ma jkun hemm kuntatt mill-Kap tal-PN mill-iskuża tal-każ tal-qorti" – Jean Claude Micallef "Mal-ewwel ċans li jkollhom Metsola u Casa jaraw li jagħtu d-daqqiet" – Micallef Mistoqsi dwar il-kriżi politika fi ħdan il-Gvern Laburista, Micallef qal li l-ewwel jiem tiegħu bħala Membru Parlamentari kienu propju fil-kriżi politika, u mbagħad meta ħa t-tmun il-Prim Ministru Robert Abela, li qies it-taqlib politiku li kien għaddej bħala prijorità, u ra li jindirizzah mill-ewwel, fil-fehma ta' Micallef. "Rajna li naqbdu l-barri minn qrunu," stqarr l-MP, u qal li l-Gvern kellu ħidma parlamentari ma taqta' xejn u maratona ta' liġijiet. Dan, kompla jgħid, ġie rikonoxxut mhux biss mill-Gvern innifsu imma anke mill-istituzzjonijiet Ewropej. F'Jannar tal-2020 Jean Claude Micallef isir MP Kompla jgħid li jieħu gost jisma' lil Dr Borg Knight titkellem għaliex hemm kuntrast bejn il-kritika kostruttiva tagħha u l-kritika tal-MEPs Nazzjonalisti Roberta Metsola u David Casa, fost l-oħrajn. "Mal-ewwel ċans li jkollhom jaraw li jagħtu d-daqqiet biex forsi jkun hemm xi test li ma ngħaddux minnu," sostna Micallef. Huwa faħħar ukoll il-ħidma ta' Joseph Muscat bħala Prim Ministru u qal li huwa indirizza problemi ekonomiċi, ta' staġnar, li tħallew hemm mill-amministrazzjoni Nazzjonalista ta' qabel. Dibattitu dwar l-assassinju ta' Daphne Caruana Galizia fil-PE Filmat: "Tiġġudikawx lil pajjiżi mill-kriminali li qed jagħmluha ta' politiċi" – Metsola lill-PE "Ma tistax twaħħal fl-MEPs għax kien hemm il-korruzzjoni" – Borg Knight Dr Borg Knight irreaġixxiet għal dak li qal id-Deputat Parlamentari dwar Metsola u Casa, u qalet li din l-istqarrija, li dawn qed iħammġu isem Malta fl-Unjoni Ewropea, xbajna nisimgħuha mingħand il-Partit Laburista. Skontha, il-problema mhijiex li titkellem fuq il-problema, imma l-fatt li Malta spiċċat b'din ir-reputazzjoni minħabba l-aġir tal-Partit Laburista. "Ma tistax twaħħal fl-MEPs għax kien hemm il-korruzzjoni u għax ma kienx hemm governanza tajba," insistiet is-Segretarju Internazzjonali tal-PN. Hija ddefendiet lill-kollegi tagħha u qalet li xogħolhom huwa li jitkellmu għal Malta u jaraw li l-pajjiż ikollu pożizzjoni tajba fl-Unjoni Ewropea. Għarfet ukoll ix-xogħol li sar mill-Gvern riċentament sabiex jissewwew il-problemi ta' governanza tajba, madankollu stqarret li l-PN hu tal-fehma li issa hu tard wisq għax laħqet saret il-ħsara. Micallef kien pront u fakkar li l-PN kellu l-iskandli tiegħu wkoll meta kien fil-Gvern. Qal li l-importanti hu min jipprovdi s-soluzzjonijiet, u dan, skontu, huwa l-Gvern. Aqra aktar Filmat: Fil-politika trid tipprova tifhem lil kulħadd – Borg Knight "Ħassejt li kellna nibqgħu bil-kap ta' dak iż-żmien" – Borg Knight Borg Knight tkellmet ukoll fuq l-eks Kap tal-PN Adrian Delia, u spjegat li meta kien hemm il-problemi interni fi ħdan il-partit, hi ppreferiet li Delia jibqa' l-Kap. Hi beħsiebha ġġorr l-esperjenza tat-taqlib fil-PN magħha, sabiex titgħallem minnha, minkejja li kienet waħda diffiċli. Madankollu, qalet li temmen fid-demokrazija, u meta jiġi elett kap ġdid, iżżomm il-lealtà. Facebook Dwar l-istħarriġ li jsir ta' spiss fuq il-qagħda tal-PN u l-PL u kif in-nies ikunu qegħdin jaħsbuha dwarhom, Borg Knight qalet li huwa importanti li jqisu dak li jkunu qed juruhom in-nies. Hija semmiet il-proposti li nieda u għad irid iniedi l-PN. Temmen li jeħtieġ li jinġibdu iżjed żgħażagħ u anzjani lejn il-partit, iżda mhux biss. Hija tixtieq li tingħata attenzjoni wkoll lil dawk ta' fuq l-40 u l-50 sena, billi dawn huma wkoll nies importanti fis-soċjetà. L-aħħar stħarriġ fuq il-partiti Stħarriġ: Distakk ta' madwar 48,000 vot bejn il-partiti X'jaħsbu l-kandidati? Dwar it-tanker kontroversjali f'Marsaxlokk, Micallef qal li huwa jifhem it-tħassib tal-kostitwenti, iżda jemmen li l-kelma li ngħatat li dan it-tanker jitneħħa se tinżamm. "Jekk ma jżommux kelmthom inkun l-ewwel wieħed li nitkellem għalihom," wiegħed l-MP. Suġġett ieħor li tqajjem fid-diskussjoni kien l-isport, u Micallef tkellem dwar kif jeħtieġ li dan jingħata iżjed importanza, u l-mentalità fuqu trid titjieb u tinbidel. Sostna li jeħtieġ li l-isport jitqies bħala prijorità. Prof. Azzopardi staqsa liż-żewġ kandidati fuq suġġetti oħra li huma kontroversjali, fosthom ir-reklużjoni fil-ħabs, li hu qed jimbotta sabiex titneħħa. Borg Knight qalet li jrid isir assessjar tas-sitwazzjoni sabiex jiġi konkluż jekk din għandhiex effetti ħżiena wisq fuq il-priġunieri. Aqra aktar "Smajt priġunier jibki u jgħajjat għal ommu" – Prof. Azzopardi Mistoqsija fuq il-prostituzzjoni, Borg Knight qalet li hu importanti li jiġu salvagwardjati u protetti n-nisa. Kull fejn in-nisa jkunu sfruttati u abbużati, se jkun hemm hi tiġġieled kontra dan. Dwar il-kwistjoni tal-legalizzazzjoni tal-kannabis, Micallef qal li jrid jisma' aktar sabiex jevalwa s-sitwazzjoni u l-każijiet li jiltaqa' magħhom. Qal li jifhem lil dawk li ma jagħmlu xejn ħażin billi jużaw il-marijuana b'mod rikreattiv u responsabbli għax għandhom kontroll tagħhom infushom. Fuq dan l-istess suġġett, Borg Knight qalet li hi favur id-dekriminalizzazzjoni u saħqet li s-suġġett m'għandux ikun ballun politiku. Tixtieq ukoll li jsir assessjar tal-impatt soċjali tad-dekriminalizzazzjoni tal-kannabis. Aqra wkoll Il-PL jikkundanna 's-skiet' ta' Bernard Grech dwar it-tibdil fil-liġi tal-kannabis Id-dibattitu sħiħ .td_uid_3_60cf25273f204_rand.td-a-rec-img{text-align:left}.td_uid_3_60cf25273f204_rand.td-a-rec-img img{margin:0 auto 0 0}